b'\n_START_ARTICLE_\nBatu-luolat\n_START_PARAGRAPH_\nBatu-luolat ovat hindujen pyh\xc3\xa4 paikka, joka sijaitsee noin 13 kilometri\xc3\xa4 Kuala Lumpurista pohjoiseen. Se koostuu useista kalkkikivikallion luolista ja niit\xc3\xa4 yhdist\xc3\xa4vist\xc3\xa4 k\xc3\xa4yt\xc3\xa4vist\xc3\xa4. Luolien sis\xc3\xa4ll\xc3\xa4 on hindutemppeli, jota k\xc3\xa4ytet\xc3\xa4\xc3\xa4n vuosittain erilaisissa juhlissa. Uskonnollisista juhlista suurin ja tunnetuin on monissa maissa kielletty Thaipusam. Nykyisin se on yksi Kuala Lumpurin suosituimmista n\xc3\xa4ht\xc3\xa4vyyksist\xc3\xa4. Alue on my\xc3\xb6s tunnettu apinoistaan, joita turistit ruokkivat.'